ก่อนหน้านี้หนุฉีดยาคุมกำเนิดมา5ปี ประจำเดือนไม่มาเลยค่ะ แต่พอเปลี่ยนมาทานยาคุมกำเนิดแบบเม้ดได้1เดือน ประจำเดือนมาปรกติ อยากทราบว่าแบบฉีดกับแบบเม้ดต่างกันอย่างไร แล้วแบบไหนดีกว่าค่ะ หนุอยากให้ประจำเดือนมาบ้างค่ะ
สวัสดีค่ะ การใช้ยาคุมกำเนิดทั้งแบบฉีดหรือแบบกินนั้น สามารถป้องกันการตั้งครรภ์ได้อย่างมีประสิทธิภาพสูงมาก ประมาณ 95-99% เมื่อใช้อย่างถูกต้อง จึงสามารถเลือกได้ทั้ง 2 วิธี แทบจะไม่ต่างกันในแง่ประสิทธิภาพค่ะแต่อาจจะมีข้อแตกต่างเรื่องการใช้ยา เช่นถ้าเป็นยาคุมแบบกิน จะต้องกินทุกวัน ห้ามลืม และต่อแผงใหม่ภายใน 7 วันหลังจากยาที่มีตัวฮอร์โมนหมด แต่จะมีข้อดีตรงที่ประจำเดือนจะมาเป็นปกติกว่า ถ้าเป็นแบบฉีดข้อดีคือไม่ต้องไปฉีดบ่อย สามารถไปฉีดได้ทุก 3 เดือน ระหว่างนั้นก็ไม่ต้องทำอะไร มีเพศสัมพันธ์ไม่ป้องกันได้ พอครบกำหนดก็ไปฉีดต่อ แต่ข้อเสียคือเรื่องประจำเดือนที่อาจมาไม่สม่ำเสมอหรือถึงขั้นไม่มาค่ะจึงเป็นข้อดีข้อเสียที่ผู้ใช้อาจต้องตัดสินใจเอง หากอยากให้ประจำเดือนมาเป็นปกติ อาจจจะแนะนำเป็นยากินคุมกำเนิดค่ะ